**Πρότυπο καταστατικό για τη σύσταση Ευρωπαϊκού Ομίλου Οικονομικού Σκοπού**

*Το πρότυπο καταστατικό του Ευρωπαϊκού Ομίλου Οικονομικού Σκοπού περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 5 του Κανονισμού (ΕΟΚ) 2137/1985 του Συμβουλίου, της 25ης Ιουλίου 1985, «σχετικά με την ίδρυση Ευρωπαϊκού Ομίλου Οικονομικού Σκοπού (ΕΟΟΣ)» (L 199, διορθωτικό L 247) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΟΥ ΕΥΡΩΠΑΪΚΟΥ ΟΜΙΛΟΥ ΟΙΚΟΝΟΜΙΚΟΥ ΣΚΟΠΟΥ ΜΕ ΤΗΝ ΕΠΩΝΥΜΙΑ «……………….»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό Ευρωπαϊκός Όμιλος Οικονομικού Σκοπού με την επωνυμία «……………….… Ευρωπαϊκός Όμιλος Οικονομικού Σκοπού» (ή «……… Ε.Ο.Ο.Σ.») και το διακριτικό τίτλο «……………………».

Για τις διεθνείς συναλλαγές η ανωτέρω επωνυμία αποδίδεται «……………… European Economic Interest Grouping» (ή «………..EEIG») και ο ανωτέρω διακριτικός τίτλος αποδίδεται «………………………..».

**Άρθρο 2**

**Έδρα**

Έδρα του ομίλου ορίζεται ο δήμος …………………του νομού …………………

**Άρθρο 3**

**Σκοπός**

Σκοπός του ομίλου είναι η διευκόλυνση και η ανάπτυξη της οικονομικής δραστηριότητας των μελών του.

Οι δραστηριότητές του είναι οι εξής: ………………………………………………

**Άρθρο 4**

**Διάρκεια**

Η διάρκεια του ομίλου ορίζεται σε ………… (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια του ομίλου είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Μέλη του Ευρωπαϊκού Ομίλου Οικονομικού Σκοπού –**

*(από δύο (2) έως είκοσι (20) προερχόμενα από τουλάχιστον δυο κράτη μέλη)*

**Συμμετοχή στα κέρδη και στις ζημιές του ομίλου**

Τα μέλη μετέχουν στα κέρδη και στις ζημιές του ομίλου με τα παρακάτω ποσοστά έκαστος:

(*για ιδρυτή φυσικό πρόσωπο*)

1. Ο/Η ………............, όνομα πατρός: ………… και Α.Φ.Μ ……………… με ποσοστό .....% κ.ο.κ.

(*για ιδρυτή νομικό πρόσωπο ιδιωτικού δικαίου*)

2. Η εταιρεία με την επωνυμία «...................», αρ. Γ.Ε.ΜΗ .…………., Α.Φ.Μ. ……. και έδρα: δήμος ………., οδός ………, αρ. ……., με ποσοστό .....% κ.ο.κ.

(*για ιδρυτή νομικό πρόσωπο δημοσίου δικαίου*)

3. Το Ν.Π.Δ.Δ. με την ονομασία «…………..»*,*  Α.Φ.Μ. ……, έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), ……..….. με ποσοστό .....% κ.ο.κ.

**Άρθρο 6**

**Διαχείριση και εκπροσώπηση**

Εξουσία διαχείρισης και εκπροσώπησης έχουν οι κάτωθι (*μέλη και μη μέλη του ομίλου*), οι οποίοι δεσμεύουν τον όμιλο ως εξής:

1. Ο/Η ……………. όνομα πατρός: …………. και Α.Φ.Μ. …………..., εκπροσωπεί και δεσμεύει τον όμιλο ……… (*από κοινού ή/και μεμονωμένα*) κ.ο.κ.

2. Η εταιρεία με την επωνυμία «……………», αρ. Γ.Ε.ΜΗ.…………., Α.Φ.Μ. ………… και έδρα: δήμος ………., οδός ………, αρ. ……., την οποία εκπροσωπεί νομίμως ο/η..........................., όνομα πατρός: ……… και Α.Φ.Μ. …………. εκπροσωπεί και δεσμεύει τον όμιλο ………. (*από κοινού ή/και μεμονωμένα)* κ.ο.κ.

3. Το Ν.Π.Δ.Δ. με την ονομασία «…………..», Α.Φ.Μ. ……, έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), το οποίο εκπροσωπεί νομίμως ο/η..........................., όνομα πατρός: ……… και Α.Φ.Μ……………. εκπροσωπεί και δεσμεύει τον όμιλο……………… (*από κοινού ή/και μεμονωμένα*) κ.ο.κ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 7**

**…………..**

**Άρθρο 8**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δε ρυθμίζονται με το παρόν καταστατικό εφαρμόζονται οι διατάξεις του Κανονισμού (ΕΟΚ) 2137/1985 του Συμβουλίου, της 25ης Ιουλίου 1985, «*Σχετικά με την ίδρυση Ευρωπαϊκού Ομίλου Οικονομικού Σκοπού (ΕΟΟΣ)*» (L 199, διορθωτικό L 247), σε συνδυασμό με το π.δ. 38/1992 (Α΄19) «*Για τα μέτρα εφαρμογής στην Ελλάδα του Κανονισμού του Συμβουλίου Ευρωπαϊκών Κοινοτήτων αριθ. 2137/1985 σχετικά με τον Ευρωπαϊκό Όμιλο Οικονομικού Σκοπού*».

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η …………………… όνομα πατρός: ………… και Α.Φ.Μ ……………… κ.ο.κ.

2. Η εταιρεία με την επωνυμία «..……………», αρ. Γ.Ε.ΜΗ.…………., Α.Φ.Μ. ………… και έδρα: δήμος ………., οδός ………, αρ. ……., την οποία εκπροσωπεί νομίμως για την υπογραφή του παρόντος ο/η …………, όνομα πατρός: …….. και Α.Φ.Μ……… κ.ο.κ.

3. Το Ν.Π.Δ.Δ. με την ονομασία «..……» με Α.Φ.Μ. ……, έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως για την υπογραφή του παρόντος ο/η…………, όνομα πατρός: …….. και Α.Φ.Μ……… κ.ο.κ

ή

(*Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα)*:

4. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η ………………….., όνομα πατρός: ……………. και Α.Φ.Μ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΕΥΡΩΠΑΙΚΟΣ ΟΜΙΛΟΣ ΟΙΚΟΝΟΜΙΚΟΥ ΣΚΟΠΟΥ (Ε.Ο.Ο.Σ.)**

1. Ο Ευρωπαϊκός Όμιλος Οικονομικού Σκοπού (ΕΟΟΣ) διέπεται από τις διατάξεις του Κανονισμού (ΕΟΚ) αριθ. 2137/85 του Συμβουλίου της 25ης Ιουλίου 1985 *σχετικά με την ίδρυση Ευρωπαϊκού Ομίλου Οικονομικού Σκοπού (ΕΟΟΣ)* και του π.δ. 38/1992 (Α΄ 19) και αποσκοπεί στη διευκόλυνση της διασυνοριακής συνεργασίας και συγκεκριμένα στην ανάπτυξη της οικονομικής δραστηριότητας των μελών του, καθώς και στη βελτίωση ή στην αύξηση των κερδών τους από τη δραστηριότητα αυτή και όχι την πραγματοποίηση δικών του κερδών.

2. Συστήνεται στις Υπηρεσίας Μιας Στάσης των άρθρων 8 και 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ..

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Ο Ε.Ο.Ο.Σ. αποτελείται από δύο έως είκοσι μέλη τα οποία μπορούν να είναι:

α) είτε δύο εταιρείες ή άλλες νομικές οντότητες δημοσίου ή ιδιωτικού δικαίου που έχουν την κεντρική τους διοίκηση σε διαφορετικά κράτη μέλη,

β) είτε δύο φυσικά πρόσωπα που ασκούν τις δραστηριότητές τους κατά κύριο λόγο στο έδαφος διαφορετικών κρατών μελών

γ) είτε ένα νομικό πρόσωπο της περ. α) και ένα φυσικό πρόσωπο της περ. β) που ασκούν τις δραστηριότητές τους σε διαφορετικά κράτη μέλη.

5. Η σύσταση Ε.Ο.Ο.Σ. είναι άκυρη όταν δεν τηρούνται οι απαιτήσεις σύστασης που ορίζονται από  τη νομοθεσία και όταν ο σκοπός της εταιρείας αντίκειται στη δημόσια τάξη ή αντιβαίνει στα χρηστά ήθη.

**Οδηγίες συμπλήρωσης πρότυπου καταστατικού**

*Στην περίπτωση σύστασης του Ε.Ο.Ο.Σ*. *μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της ΥΓΕΜΗ του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία του Ε.Ο.Ο.Σ. σχηματίζεται είτε από το όνομα ενός ή περισσοτέρων μελών είτε προσδιορίζεται από το αντικείμενο του ομίλου, είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Ευρωπαϊκός Όμιλος Οικονομικού Σκοπού» ή το ακρωνύμιο «Ε.Ο.Ο.Σ».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό μέρος αποδίδεται αυτόματα και με λατινικούς χαρακτήρες, ενώ ο νομικός τύπος αποδίδεται υποχρεωτικά με τις λέξεις European Economic Interest Grouping ή το ακρωνύμιο «EEIG».

5. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

Στο σκοπό περιλαμβάνονται το/τα αντικείμενα δραστηριότητας του ομίλου. Διευκρινίζεται ότι η δραστηριότητα του ομίλου πρέπει να συνδέεται με την οικονομική δραστηριότητα των μελών του και να έχει μόνο επικουρικό χαρακτήρα σε σχέση με αυτή.

2. Ειδικά στη σύσταση Ε.Ο.Ο.Σ., μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

**Άρθρο 4**

Η διάρκεια του ομίλου μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό.Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

Συμπληρώνονται τα στοιχεία των μελών και το ποσοστό συμμετοχής τους στα κέρδη και τις ζημιές του ομίλου. Τα μέλη του ομίλου ευθύνονται απεριορίστως και αλληλεγγύως για τα χρέη του.

**Άρθρο 6**

Στον Ε.Ο.Ο.Σ. διαχειριστές και εκπρόσωποι ορίζονται είτε φυσικά πρόσωπα είτε νομικά πρόσωπα, υπό την προϋπόθεση ότι το νομικό πρόσωπο ορίζει ένα ή περισσότερα φυσικά πρόσωπα ως αντιπροσώπους του. Οι διαχειριστές μπορούν να είναι είτε μέλη του ομίλου είτε τρίτοι μη μέλη.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 6 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 6).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον Κανονισμό 2137/85, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης του ομίλου μέσω της ηλεκτρονικής Υπηρεσίες μιας Στάσης (e-ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία ΓΕΜΗ προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο …**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη του ομίλου και/ή οι έχοντες ειδική συμβολαιογραφική πληρεξουσιότητα οφείλουν να υπογράψουν την καταστατική σύμβαση.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, μέσα από την είσοδο στο σύστημα της e-ΥΜΣ με τους κωδικούς του TAXISNET.